钦定古今图书集成/明伦汇编/氏族典/第454卷 > 《廖用贤尚友录》 > 宋偓
## 钦定古今图书集成/明伦汇编/氏族典/第454卷 > 《廖用贤尚友录》 > 宋偓

按《宋史宋偓传》，“偓，河南洛阳人。祖瑶，唐天德军节度。
父廷浩，尚后唐庄宗女，战死。偓以父死事补殿直，迁
供奉官。汉祖与偓结昏，乾祐初，拜右金吾卫大将军、
驸马都尉。隐帝即位，授昭武军节度。广顺初，授左监
门卫上将军。宋初，加检校太师。太祖纳偓长女为后。
太平兴国初，加同平章事。二年，移定国军节度。六年”，
封邢国公。端拱二年，谥“庄惠。”子元精至供备库使，元
度至供备库副使，元载、元亨，并至左侍禁、阁门祗候。